อยากทราบว่า ถ้าเป็นเชื้อราในช่องคลอดบ่อยๆรักษาเท่าไหร่ก็ไม่หายขาด ใช้วิธีนี้จะหายไหมคะเห็นคลิปจากYouTubeค่ะ คือเขาใช้น้ำอุ่นใส่กระมังที่เราสามารถนั่งแช่ได้ จากนั้นใส่เกลือลงไป คนให้ละลายแล้วนั่งแช่วันละครึ่งชั่วโมง ทำแบบนี้จะห
สวัสดีค่ะ การตกขาวแบ่งเป็น 2แบบ คือตกขาวแบบปกติ จะมีลักษณะสีขาวใส ขาวขุ่นเนื้อหยาบ ไม่มีกลิ่นเหม็นส่วนการตกขาวแบบผิดปกติ จะมีลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้นจากที่ เล่ามา อาจต้องประเมินว่า เป็นการติดเชื้อราที่ช่องคลอดในทุกครั้งที่มีอาการหรือไม่นะคะ โดยแนะนำให้ไปพบสูตินารีแพทย์เพื่อตรวจและรับการรักษาอย่างเหมาะสมนะคะส่วนการแช่น้ำเกลือ ไม่ได้มีข้อมูลทางการแพทย์ว่า ช่วยลดโอกาสการติดเชื้อราที่ช่องคลอดหรือไม่นะคะแนะนำ ให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ